[V1]

Interviewing skills

[P1]

مين فينا مراحش انترڤيو قبل كدة وحس انه معملش احسن حاجة عنده مين فينا مكنش مقدم على شغل معين ولما راح الانترڤيو متقبلش للأسف طب تفتكروا ايه هي الحاجات اللي محتاج اعرفها واشتغل عليها عشان اقدر اظهر احسن حاجة عندي ف الانترڤيو واني استحق فعلا الشغل اللي انا مقدم ليه .

في الكورس ده هنتعلم الآتي

هنعرف ازاي نحضر قبل الانترڤيو ازاي اوصل لمرحلة الهدوء و اني اقضي على التوتر والقلق تماما في الانترفيو. ازاي اقدر أظهر قدراتي ومهاراتي اثناء الانترفيو هنعرف كل ده مع بعض في الكورس ده

انا محمد امام

customer service and soft skills trainer

والنهاردة هنتكلم عن ال

interviewing skills

[P2]

هنقسم كده كلامنا على 2 شابترز، شابتر 1 و شابتر 2 في اول شابتر او اول فصل هنتكلم عن احنا محتاجين نعمل ايه قبل الانترڤيو .

اول فصل هنتكلم فيه عن الحاجة الاولى والمهمة جدا للي هتفرق معاك اوي

التجهيز والتحضير ازاي اقدر ا

prepare

للانترڤيو

لازم تعرف انك مهما كنت شاطر جدا ومتمكن في شغلك وواثق جدا في مهاراتك مش هتقدر تستفيد من ده في الانترڤيو الا لو انت محضر كويس اوي للإنترڤيو ده

كمان في مقولة بتقول

Failing to Prepare is preparing to fail

يعني الفشل في التحضير هو تحضير للفشل.

[P3]

طب المفروض احضر للإنترڤيو ازاي هقولك دلوقتي

اول حاجة محتاج تجهزها او تعرفها هي مهام الوظيفة اللي انت مقدم عليها يعني. ايه المطلوب من الشخص اللي في الوظيفة دي عشان يكون فعلا ناجح وقادر يؤدي دوره بفاعلية وبشكل مؤثر في الشركة اللي هو شغال فيها ايه المهارات والمميزات اللي المفروض تكون عنده عشان يكون حد ناجح و مميز ف شغله.

و ده تقدر تعمله عن طريق انك تعمل سيرش على الوظيفة اللي انت مقدم عليها وتشوف دورها ايه ف الشركات او في المجال اللي انت هتشتغل فيه يعني مثلا لو انت مقدم على وظيفة ترينر ف تقدر تعمل سيرش.وتعرف اكتر عن الوظيفة دي و دورها و ايه المهارات اللي المفروض تكون موجودة عندك عشان تكون ترينر شاطر ومختلف وعشان تقدر تحصل على الوظيفة وتعدي الانترڤيو بنجاح

[P4]

كمان تقدر تعرف ايه الاسئلة المتوقع انك تتسألها عن وظيفة المدرب

Trainer

دي ف تقدر تذاكر كويس و تحضر اجابتك على الاسئلة دي او تسأل حد خبير ف المجال ده وهو هيقدر يفيدك بشكل كبير

تاني حاجة محتاج تحضرها وتذاكرها كويس هي السي ڤي بتاعك انت محتاج انك تقرأه كويس جدا وتكون متمكن من شرح كل حاجة فيه علشان مش طبيعي ولا منطقي انك تقول كلام عكس اللي في السي ڤي بتاعك ولا انك تكون مش عارف توضح وتشرح معلومة انت كاتبها فيه

[P5]

اخر حاجة هي ايه بقى؟ هي الشركة اللي انت مقدم على وظيفة فيها محتاج تعرف تفاصيل عنها وعن المجال اللي بتشتغل فيه وعن منافسين الشركة دي و الفيدباك أو رأي الناس عنها في الماركت او في سوق العمل ده سهل جدا تعرفه من الانترنت كمان محتاج تعرف شوية حاجات بسيطة كده زي تاريخ إنشاء الشركة واسم المدير أو رئيس مجلس الادارة او صاحب الشركة وأهداف الشركة دي ايه و رؤيتها لأن من الاسئلة الشائعة جدا في الانترڤيو هو سؤال تعرف ايه عن شركتنا؟ ف مش عاوزك تقلق خالص وتكون محضر لده كويس والمعلومات عن الشركة دي اكيد متوفرة وموجودة في المواقع او الويب سايتس الخاصة بالشركة و كل الشركات دلوقتي ليها

Pages

او

websites

فتقدر تعرف ده بسهولة.

وهما دول بقى ال 3 حاجات اللي انت محتاج تجهزهم وتركز عليهم كويس اوي وهيفرقوا معاك جدا في اي انترڤيو

[v2]

How to prepare for the interview

[p1]

عرفت قبل كده ازاي تحضر للانترفيو من قبل دلوقتي هنتكلم عن يوم الانترفيو، الحاجة الثانية بقى هي الالتزام بالميعاد بتاعك

علشان دايما الانطباع الأول بيدوم ف انت لو وصلت متأخر هيكون الانطباع الأول عنك ايه؟ ان انت حد مش بيلتزم بمواعيده وطبعا دي من اكتر الحاجات اللي اي شركة بتكون اكيد مش عاوزاها في الموظفين بتوعها.

وعشان توصل بدري محتاج تعمل ايه محتاج تعرف المسافة بينك وبين الشركة هتاخد وقت قد ايه ومحتاج تتحرك من بيتك في وقت مناسب علشان توصل هناك قبل ميعاد الانترڤيو بشوية بشوية حلوين يعني

[P2]

يكون افضل انك توصل قبل ميعادك ب نص ساعة على الاقل مثلا علشان تقعد في الشركة شوية و تتعود على جو المكان و ده هيفرق معاك نفسيا جدا و هيخليك اهدأ لأن في كتير مننا بيحس انه مش مرتاح لما يكون في مكان غريب او جديد عليه . ولما توصل بدري كمان تقدر تقعد تفكر وترتب افكارك كدة كويس قبل ماتدخل الانترڤيو. تقدر كمان لو محتاج تشرب حاجة او تغسل وشك فتعمل ده بكل اريحية

[P3]

عكس بقى لو انت متأخر ف رايح بتجري ومستعجل جدا ومتوتر ومتعصب وقلقان و وصلت في ميعاد الانترڤيو بالظبط ف ملحقتش تشرب بوء ماية حتى ملحقتش تضبط هدومك كدة وتستعد كويس قبل المقابلة ف دماغك مشغولة بحاجات كتيير احنا بقى مش عاوزين كل ده يحصل و عشان كدة هنعمل ايه بقى؟ هننزل بدري شوية علشان نوصل قبل معاد الانترڤيو بوقت كويس,, ونستعد بشكل أفضل,, ونقدر نظهر احسن حاجة عندنا في الانترڤيو

[V3]

Commitment and first impression

[P1]

تالت حاجة بقى معانا هي اثناء الانترڤيو وهي ال

body language

و ال

eye contact

بتوعك دول مهمين جدا وبيفرقوا معاك في ثقتك في نفسك و كمان في انطباع الشخص اللي بيعمل الانترڤيو عنك دايما خليك قاعد ظهرك مفرود ايدك على رجليك الاتنين متكونش قاعد مربع ايدك او ماسك ايدك كدة و حاول دايما وانت بتتكلم وبتجاوب على كل سؤال تستخدم ال

body language

وانت بتتكلم.بس يكون استخدام بسيط علشان ميوصلش لمرحلة التكلف.

[P2]

كمان حاجة مهمة جدا في ناس بتفضل طول الانترڤيو يهز في رجليه بطريقة تبين للشخص اللي قدامه انه فعلا متوتر حتى لو انت مش متوتر وبتحب تعمل الحركة دي من باب التعود مش اكتر بلاش تعملها في الانترڤيو . بالنسبة بقى لل

eye contact

ف انت لازم تكون باصص دايما للشخص اللي بيعملك الاتنرڤيو ومتكونش باصص في الأرض او ف الشباك او الحيطة اللي وراه او باصص لفوق ف السقف مثلا علشان ميحسش انك قلقان او متوتر ولو هما اتنين بيعملولك الانترڤيو محتاج تركز معاهم هما الاتنين وتوزع ال

eye contact

عليهم.

[P3]

حتى لو شخص واحد منهم بس هو اللي سألك ف محتاج وانت بتجاوب تكلمهم هما الاتنين وتبصلهم هما الاتنين مش للشخص اللي سألك السؤال وبس لإن ده كمان هيديهم انطباع عنك انك واثق في نفسك وبتتكلم بكل اريحية

اوعى تتوتر ابدا او يظهر عليك القلق خليك دايما متحمس تظهر احسن حاجة عندك وهتقدر تعدي من أي انترڤيو

[v4]

Answering the questions

[p1]

دلوقتي هنتكلم عن وقت الانترفيو نفسه يعني اعمل ايه اثناء الانترڤيو

و اول حاجة هنتكلم عنها هي ازاي اجاوب على اسئلة الانترڤيو

اول حاجة محتاج تعملها عشان تقدر تجاوب بطريقة كويسة هي انك تسمع السؤال وتفهمه كويس جدا ودايما خليك عارف ان مش لازم ابدا تجاوب على السؤال بسرعة جدا و لكن لازم تجاوب عليه صح وبطريقة مقنعة و ده مش هيحصل لو ركزت بس ف انك تجاوب وتقول اللي عندك

[p2]

خليك دايما مستمع جيد يعني متكونش زي ناس كتير بتكون حافظة اجابة شوية اسئلة و بيبدأ يجاوب السؤال قبل م الانترڤيور يخلص السؤال نفسه لا خليك هادي و استناه يخلص سؤاله ورتب افكارك واجابتك وبعدين قولها ده هيخليك شكلك واثق اكتر و لبق في كلامك كمان في بعض اسئلة الانترڤيوز مبيكونش تركيز الانترڤيور على إجابة السؤال قد ما بيكون تركيزه على طريقة كلامك وتنظيمك لأفكارك و ازاي بتقدر توصل افكارك دي للي قدامك ف إوعى ابدا تفقد النقطة دي عشان مجرد بس تكون جاوبت على السؤال بسرعة

[p3]

حاجة كمان مهمة جدا حاول دايما وانت بتجاوب على اي سؤال تربط اجابة السؤال ده بموقف حصل معاك في شغلك القديم او في فترة تعليمك لو انت لسه اول مرة تشتغل و تقول الموقف ده وايه كان مطلوب منك ساعتها و انت اتصرفت فيه ازاي و النتيجة كانت ايه

[p4]

ده هيكون كويس جدا و هيخلي الانترڤيور كمان يلاحظ ان المواقف اللي بتحصل معاك انت بتفضل فاكرها و بتتعلم منها كويس و ده معناه انك حد بيحب يتعلم ويستفيد من الخبرات والتجارب اللي بتحصل معاه او حواليه و دي نقطة مهمة جدا هتتضاف لصالحك في الانترڤيو ف إوعى ابدأ تقلق او يكون همك انك تجاوب بسرعة خالص بالعكس خلي كل همك انك تظهر قد ايه انت حد هادي ومنظم في تفكيرك و كلامك وأنك الشخص المناسب للوظيفة دي

[v5]

Positivity during the interview

[p1]

حاجة كمان من الحاجات المهمة اوي أثناء الانترڤيو و هي انك تظهر قد ايه انت حد ايجابي ومتحمس وعندك استعداد تتعلم وتعرف كل جديد و ده هيبان في اجابتك على الاسئلة اللي اتسألتها هيبان في ال

body language

في ال

facial expressions

في ال

tone of voice

بتاعتك حتى لو بتحكي الموقف الصعب اللي بنتسأل عليه دايما في معظم الانترڤيوز

[p2]

خلي إجابتك دايما اولها ان انت مبتحبش تسمي اي موقف انه موقف صعب و بتحب تقول عليه ان هو تجربة جديدة او تحدي جديد بنتعلم منه وهنكتسب منه خبرة تفيدنا في المستقبل و اوعى ابدا تركز علي قد ايه الموقف كان وحش وكان محبط و كان مخليك متضايق لا خليك دايما مركز علي انت اتصرفت ازاي في الموقف ده و حاولت ازاي تخليه ينتهي بطريقة ايجابية تؤثر بشكل كويس عليك او على زمايلك أو على الشركة اللي كنت موجود فيها.

[p3]

وانت بتحكي الموقف ده خلي ال

tone of voice

بتاعتك واضحة وباين فيها الحماس و تعبيرات وشك وانت بتحكي تكون باين فيها قد ايه انت كنت متحمس وانت بتتعامل في الموقف ده كل ده هيظهر قد ايه انت حد ايجابي و مش ممكن تحبط بسبب موقف او تجربة صعبة وده مهم جدا يظهر منك في الانترڤيو لإن ده بيعكس شخصيتك طبعا ولإن كمان مفيش اي شركة هتحب ان الموظفين بتوعها يكونوا متشائمين او بيشوفوا المواقف بشكل سلبي لأن ده طبعا بيؤثر على الشغل وعلى زمايلك وعلي الجو العام في الشركة و بالتأكيد مبيكونش تأثير كويس

[p4]

ف انا بقي محتاج ايه محتاج اكون متحمس وانا رايح الانترڤيو ومحتاج اخلي في تفكيري دايما اني جاي الانترڤيو دي علشان ابدأ شغل جديد في مكان جديد وحياة جديدة و ومتحمس ومركز جدا على انها هتكون مرحلة جديدة ليا وهتكون احسن حاجة

[v6]

self and company evaluation

[p1]

طب احنا دلوقتي عرفنا نعمل ايه قبل وأثناء الانترڤيو تعالوا بقى نعرف ايه اللي مفروض نعمله أو منعملوش بعد الانترڤيو

اول حاجة محتاج تعملها هي انك تقيم نفسك في الانترڤيو التقيم ده يبدأ من الاساسيات زي ايه زي مثلا هل فعلا طريقة لبسك كانت مناسبة للمكان اللي روحت تعمل فيه الانترڤيو ولا كنت مختلف كتير عن الشخص اللي عملك الانترڤيو او الناس اللي شغالة في المكان هل كنت هادي اثناء الانترڤيو ولا متوتر وقلقان طب هل القلق ده حصل في موقف معين او سؤال معين ف تكتبه كدة عشان تذاكره كويس وتخليه نقطة قوة او نقطة ايجابية في صالحك

[p2]

هل قدرت تظهر نقاط القوة بتاعتك وتتكلم عن خبراتك وعن المواقف اللي اتصرفت فيها بشكل كويس ف شغلك القديم او في حياتك عموما

هل قدرت تتكلم عن نقاط ضعفك بطريقة ايجابية و عرفت ازاى ممكن تتعامل معاها بطريقة كويسة وفعالة؟.

بعد ماتجاوب على الاسئلة دي اكتب بقى ايه اللي الحاجات اللي كنت كويس فيها وايه الحاجات اللي محتاج تشتغل عليها اكتر

[p3]

تاني حاجة. عاوزك تفتكر على قد ماتقدر ايه الاسئلة اللي اتسألتها وازاي جاوبت علي كل سؤال و ايه كان رد فعل الانترڤيور ساعتها هل كان مبسوط من اجابتك او من طريقتك و لا مكانش فاهم قصدك اوي ولا كان حابب يسمع منك تفاصيل اكتر عن اللي بتتكلم عنه وكمان تحاول تفتكر ايه السؤال أو الأسئلة اللي حسيت انك مجاوبتهاش كويس او مكنتش قادر تتكلم فيها بشكل كبير علشان تقدر تطور من نفسك وتبحث وتدور عن اجابات الاسئلة دي وتعرف ايه اللي كان ممكن تقوله لما اتسألتها عشان في الانترڤيو اللي جاي لو اتسألت نفس السؤال تقدر تجاوب عليه بشكل احسن وتكون عندك المعرفة الكافية

[p4]

تالت حاجة هي تقييمك للمكان نفسه هل لما روحت المكان وعملت الانترڤيو وسمعت منهم عن الشركة او اهدافها هل لقيت ان ده فعلا المكان او الوظيفة اللي انت بتتمناها او حابب تكون شغالها لو لا يبقي انت محتاج تراجع نفسك كويس وتفكر قبل ما تقدم على وظيفة في شركات تانية في نفس المجال و ده علشان ت

save your time

او تحافظ على وقتك وتكون متأكد ان الوظيفة اللي انت مقدم عليها دي هي الوظيفة المناسبة ليك و اللي محتاج فعلا تتعب وتبذل مجهود عشان تحصل عليه

[v7]

what to do after the interview

[p1]

حاجة كمان محتاج تعملها بعد الانترڤيو محتاج انك ت

follow up

أو تتابع مع الشخص اللي عملك الانترڤيو ومن أفضل الطرق للمتابعة انك ممكن تبعتله ثانكس ميل و لو طبعا اكتر من حد عملك الانترڤيو اوعي تبعت لحد وتنسى الباقي طب انا المفروض ابعت الايميل ده امتى المفروض يكون في خلال 24 ساعة من وقت الانترڤيو وده علشان يكون الانترڤيور فاكرك وفاكر أداءك في الانترڤيو و ده مهم جدا

[P2]

هنتكلم بقى دلوقتي عن لو انت

accepted

أو اتقبلت في الانترڤيو محتاج تعمل ايه محتاج تستفسر وتفهم هتبدأ ازاي و امتى و هل هيكون في تريننج معين او حد في التايتل ده قبلك وهيمشي ف انت هتقعد معاه عشان يشرحلك ويوضح لك ال

plan

بتاعتهم او ايه النتايج اللي حققوها وهكذا كمان محتاج تعرف مهام وظيفتك الجديدة واي مطلوب منك وهل في نتايج الشركة محتاجة منك انك تحققها على المدى القريب لإن دي طبعا بيكون ليها الاولوية. وكمان محتاج تعرف ايه الهدف من كل

plan

معمولة و ده عشان تقدر تنفذ ال

plan

دي بنجاح وفاعلية

[P3]

طب و لو مكانش ليك نصيب و متقبلتش في الوظيفة دي هل لو انا متقبلتش او محدش كلمني خلاص كدة؟ لا طبعا حتي لو خلاص بالنسبة للشركة اللي عملت فيها الانترڤيو المفروض ميكونش خلاص بالنسبالي لأن الفيدباك عني هو ده اللي هيخليني اعرف انا ليه متقبلتش ايه الحاجات اللي محتاج اطور من نفسي فيها ايه الحاجات الكويسة عندي عشان اخليها احسن واحسن

[P4]

كمان لإن الفيدباك دي هي تعتبر مرايتك دي الحاجة اللي بتخليك تعرف الناس شايفاك ازاي و بالتالي بتخليك تقدر تخلي نفسك افضل طول الوقت ف إوعى ابدا تخاف تسأل علي الفيدباك أو عن رأي الناس فيك لإن في ناس كتيير بتعمل كدة وبتتجنب انها تسمع اي فيدباك أو أي رأي عن نفسهم عشان ميسمعوش ان هما عندهم حاجات محتاجين يشتغلوا عليها ف لو عملت كدة ومعرفتش انت محتاج تشتغل على ايه عمرك ما هتقدر تطور من نفسك . وعلشان كده الفيدباك مهم

[V8]

what not to do after the interview

[P1]

احنا كدة اتكلمنا عن الحاجات اللي المفروض نعملها بعد الانترڤيو طب يا ترى بقي ايه الحاجات اللي المفروض منعملهاش بعد الانترڤيو؟

اول حاجة اوعى ابدا تنسى انك تتابع مع الشركة بعد الانترڤيو وممكن تعمل ده عن طريق الثانكس ميل اللي قولنا عليه لأن من اكتر الاخطاء اللي الناس بتقع فيها هي انهم يعملوا الانترڤيو ويروحوا ويستنوا بقى ان الشركة تكلمهم ويفضلوا مستنيين من غير اى اكشن منهم

[P2]

الحاجة التانية بقى هي اوعى تتابع مع الشركة بشكل اوڤر يعني اوعى تكلمهم كتير وكل يوم و مرة تبعت ايميل ومرة تتصل بيهم لا ده مش صح طبعا والصح اللي المفروض تعمل هو الثانكس ميل علشان تفكر الشخص اللي عملك الانترڤيو ده انك فعلا مهتم والطريقة الأنسب بقى و الافضل انك تعمل ده هي انك تسأل بعد ماتخلص الانترڤيو ، هل انت المفروض تتابع معاهم او هل هما هيكلموك ف انت مش المفروض تتواصل او تتابع معاهم طب هل هيكون افضل انك لما تتابع يكون عن طريق الميل او الفون و اوعى ابدا تتصل لو اتقالك انك المفروض تتابع عن طريق الميل و كمان العكس اوعى تبعت ميل لو قالولك المفروض تكلمنا على رقم الشركة. وكمان طبعا مش هتحتاج تبعت ميل او تتصل لو قالولك احنا اللي هنتواصل معاك بنفسنا متقلقش

[P3]

كمان من الأخطاء الشائعة جدا انك تتعامل مع الانترڤيور انه صاحبك جدا و تعرفه من زمان مثلا لإن في ناس كتير بتعمل انترڤيو كويس جدا و الانترڤيور بيكون مبسوط منه اوي و ده باين عليه او على تعابير وشه ف ده بيخلي ناس كتير تفكر اني كدة لازم بقي اهزر معاه واكون قريب منه ولكن ده غلط تماما دايما خلي تعاملك فورمال او رسمي من اول الانترڤيو لحد ماتخرج من الشركة بعد الانترڤيو لأن دي نقطة كويسة جداا لصالحك في الانترڤيو

[P4]

الحاجة بقي التالتة والاخيرة اوعي تكون واثق في نفسك جدا لدرجة الغرور لإن ده ممكن يغير الفيدباك عنك تماما يعني مثلا لو انت أديت كويس اوي في الانترڤيو وكنت رائع و أحسن مما هما كانوا متوقعين كمان وجيت بقى في آخر الانترڤيو سألت ها اقدر استلم الشغل من امتى بقى طبعا ده بيبان كأنك انت اللي قررت انك خلاص اتقبلت و انك كمان بتفرض نفسك على الانترڤيور وده طبعا شئ مش حلو ولكن خليك واثق في نفسك واثق أنك أديت كويس و سيب حتة الشغل امتى دي لصاحب القرار فيها وهو الانترڤيور او الشخص اللي عمل معاك المقابلة دي كدة كانت الحاجات اللي مش المفروض نعملها بعد الانترڤيو عاوز بقى كل حد فينا كدة يكتب كام بيعمل ايه او مبيعملش ايه منهم و نبدأ نغير ده و هيفرق معانا كتيير

[V9]

Conclusion

[p1]

وبكدة احنا اتكلمنا عن ايه الحاجات الأساسية اللي محتاج اعملها قبل و أثناء الانترڤيو اول حاجة قولناها اننا هنحضر كويس جدا نحضر ونعرف معلومات عن الشركة اللي رايحنها وعن الوظيفة اللي مقدمين عليها وكمان احضر السي ڤي بتاعي كويس واكون جاهز اني اشرح او اوضح اي حاجة مكتوبة فيه تاني حاجة قولناها اننا لازم نكون في مكان الانترڤيو قبل معادنا بوقت مناسب عشان نتعود على المكان ونقدر نستعد ونرتب افكارنا للإنترڤيو،

بعدين اتكلمنا عن نعمل ايه اثناء الانترڤيو و مهم قد ايه اكون مستمع كويس و ازاي اقدر اجاوب على كل سؤال بشكل و ازاي اكون ايجابي ومتحمس و اوصل ده للانترڤيور عشان اعدي من أي انترڤيو اتمنى تكون استفدت كويس من الكورس ده وبالتوفيق ليك في كل الانترفيوز الجاية.